Diari Oficial de la Generalitat Valenciana


Sumari del DOGV 8517, del 29-03-2019 (2019/3064)

ORDRE 5/2019, de 26 de març, de la Conselleria d'Economia Sostenible, Sectors Productius, Comerç i Treball, per la qual es modifica parcialment l'Ordre 9/2017, de 5 de maig, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'estalvi i eficiència energètica.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2019/03/26/5/dof/vci/html**

### Dades del document

Número de DOGV
:   8517

Data del DOGV
:   29-03-2019

Secció del DOGV
:   I. DISPOSICIONS GENERALS

Número del document
:   2019/3064


Data del document
:   26-03-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació

ORDRE 5/2019, de 26 de març, de la Conselleria d'Economia Sostenible, Sectors Productius, Comerç i Treball, per la qual es modifica parcialment l'Ordre 9/2017, de 5 de maig, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'estalvi i eficiència energètica. [2019/3064]  
  
  
  
Preàmbul  
  
Per Ordre 9/2017, de 5 de maig, de la Conselleria d'Economia Sostenible, Sectors Productius, Comerç i Treball, s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'estalvi i eficiència energètica.  
Aquesta disposició inclou tres tipus d'actuacions susceptibles de suport en el marc de les convocatòries que s'aproven a l'empara de l'Ordre esmentada: actuacions d'estalvi i eficiència energètica en les empreses i entitats de la Comunitat Valenciana, auditories energètiques, i actuacions de mobilitat sostenible i eficiència energètica en el transport.  
Als efectes del que disposa l'article 3 del Decret 128/2017, del Consell, de 29 de setembre, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes previstes en aquestes bases no estan subjectes a l'obligació de notificació o comunicació a la Comissió Europea, bé per estar acollides al Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, o bé per no reunir tots els requisits de l'article 107.1 Tractat de Funcionament de la Unió Europea, concretament per no suposar un avantatge econòmic per a una determinada empresa en dirigir-se a donar suport a activitats no econòmiques de determinades beneficiàries (entitats sense ànim de lucre i administracions públiques).  
La quantia de les ajudes previstes en aquestes bases reguladores, en relació a les actuacions de mobilitat sostenible i eficiència energètica en el transport, s'ajustarà al que s'estableix en el Reglament (UE) núm. 651/2014, la qual cosa -a la vista de l'execució de les convocatòries dictades fins hui en el marc de l'Ordre 9/2017- pot resultar insuficient el percentatge màxim d'ajuda en els projectes d'instal·lació d'infraestructures de recàrrega per a vehicles elèctrics. En conseqüència, es fa necessari modificar l'Ordre, a fi d'acollir les actuacions d'infraestructures de recàrrega per a vehicles elèctrics al Reglament (UE) núm. 1407/2013, de la Comissió, de 18 de desembre de 2013 relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, d'ara endavant Reglament (UE) núm. 1407/2013, de 18 de desembre, i així ajustar les intensitats d'ajuda màxima prevista per a aquests projectes, per a incentivar a entitats i empreses a l'execució d'aquest tipus de mesures.  
  
Aquesta Ordre se sotmet als principis de bona regulació en l'exercici de la potestat reglamentària establits en l'article 129 de la Llei 39/2015, d'1 d'octubre, del procediment administratiu comú de les administracions públiques, en tant que persegueix incrementar l'eficàcia de la mesura que es pretén incentivar; així mateix des del punt de vista de la seguretat jurídica resulta plenament coherent amb la normativa nacional i comunitària europea, a més d'haver fet partícip en la seua elaboració als agents socials més representatius i introduir modificacions que pretenen facilitar l'execució del programa.  
  
Per tot això, de conformitat amb el que es disposa en l'article 165.1 de la Llei 1/2015, de 6 de febrer, de la Generalitat, en relació amb l'article 8 del Decret 7/2015, de 29 de juny, del president de la Generalitat, pel qual determina les conselleries en què s'organitza l'administració de la Generalitat, i les competències atribuïdes pel Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 2 del Reglament d'organització i funcionament de l'Institut Valencià de Competitivitat Empresarial (IVACE) aprovat per Decret 4/2013, de 4 de gener, del Consell, i conforme el Consell Jurídic Consultiu de la Comunitat Valenciana,  
  
  
  
Ordene  
  
Article únic. Modificació de l'Ordre 9/2017, de 5 de maig  
Es modifiquen els articles 4, 5, 6, 7, 9, 12 i 14 de l'Ordre 9/2017, de 5 de maig, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'estalvi i eficiència energètica, que quedaran redactats com s'indica en cadascun dels respectius apartats de l'annex.  
  
  
  
Disposició addicional  
  
Única. Regla de no despesa pública  
L'aplicació i el posterior desenvolupament d'aquesta ordre no tindrà incidència pressupostària, sense perjudici de les possibles convocatòries que puguen resoldre's conformement a la consignació pressupostària que s'establisca en el corresponent exercici.  
  
  
Disposició transitòria  
  
Única. Convocatòries prèvies  
Les convocatòries que hagen sigut dictades en el marc de l'Ordre 9/2017, de 5 de maig, amb caràcter previ a l'entrada en vigor d'aquesta ordre, es continuaran regint per la normativa anterior.  
  
  
Disposició final  
  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 26 de març de 2019   
  
El conseller d'Economia Sostenible,   
Sectors Productius, Comerç i Treball   
RAFAEL CLIMENT GONZÁLEZ  
  
  
Annex  
  
Modificació de l'Ordre 9/2017, de 5 de maig, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'estalvi i eficiència energètica  
  
Un. Es modifica la lletra c) de l'apartat 3, de l'article 4. Requisits generals de les entitats beneficiàries, la qual queda redactada de la manera següent:  
«c) operen en els sectors d'activitat o realitzen una activitat de les expressament excloses en l'article 1 del Reglament(UE) núm. 651/2014; no obstant això, quan una empresa opere simultàniament en sectors exclosos en els subapartats a), b) o c) de l'apartat 3 de l'article 1 esmentat i en sectors inclosos per aquest Reglament, podran subvencionar-se les ajudes concedides en relació amb aquests últims, sempre que la sol·licitant acredite mitjançant una comptabilitat amb separació d'activitats o distinció de costos que les activitats dels sectors exclosos no es beneficien de les ajudes concedides conformement al Reglament (UE) núm. 651/2014.  
Les ajudes contemplades en aquestes bases acollides al Reglament (UE) núm. 1407/2013, de 18 de desembre, d'ajudes de minimis, en concret les concedides a actuacions d'infraestructures de recàrrega per a vehicles elèctrics, no s'aplicaran a les empreses i entitats que, realitzant una activitat econòmica, operen en els sectors de la pesca i l'aqüicultura regulats pel Reglament (CE) núm. 104/2000, del Consell, i les dedicades a la producció primària de productes agrícoles, sense perjudici del que es disposa en l'apartat 2 de l'article 1 de l'esmentat Reglament (UE) núm. 1407/2013, de 18 de desembre, per a les empreses que operen en més d'un sector.»  
  
Dos. S'afig una nova lletra d) a l'apartat 1 de l'article 5. Tipologia d'actuacions i requisits dels projectes objecte d'ajuda, en els termes següents:  
«d) Actuacions d'instal·lació d'infraestructures de recàrrega per a vehicles elèctrics.»  
  
Tres. Es modifica l'apartat 3 de l'article 5. Tipologia d'actuacions i requisits dels projectes objecte d'ajuda, en els termes següents:  
  
«3. Les ajudes que es concedisquen en el marc d'aquestes bases hauran de tindre efecte incentivador, de manera que abans d'iniciar el projecte o activitat beneficiària haurà d'haver presentat a l'IVACE la sol·licitud de l'ajuda. De conformitat amb el que es disposa en l'article 2.23 del Reglament núm. 651/2014, s'entén que s'ha iniciat el projecte o activitat si existeix un compromís en ferm per a la comanda d'equips o un altre compromís que faça la inversió irreversible, si aquesta data és anterior. Les despeses en què pogueren incórrer en la realització d'estudis de viabilitat, la compra de terrenys o l'obtenció de permisos no suposaran l'incompliment de l'efecte incentivador, si bé podran ser objecte d'anàlisi individualitzada per l'IVACE a l'efecte de la seua verificació. S'exceptuen del que es disposa en aquest apartat les ajudes per a la instal·lació d'infraestructures de recàrrega per a vehicles elèctrics i en general les dirigides a activitats no econòmiques d'entitats sense ànim de lucre i administracions públiques.»  
  
Quatre. Es modifica l'apartat 4 de l'article 5. Tipologia d'actuacions i requisits dels projectes objecte d'ajuda, en els termes següents:  
  
«4. En cap cas es podran subvencionar projectes que es realitzen perquè les empreses s'adeqüen a normes de la Unió Europea ja adoptades, fins i tot si encara no estan en vigor, a excepció dels projectes d'instal·lació d'infraestructures de recàrrega per a vehicles elèctrics.»  
  
Cinc. Es modifica l'apartat 8 de l'article 5. Tipologia d'actuacions i requisits dels projectes objecte d'ajuda, en els termes següents:  
  
«8. En el cas de les ajudes dirigides a projectes d'instal·lació d'infraestructures de recàrrega per a vehicles elèctrics, i en general a activitats no econòmiques d'entitats sense ànim de lucre i administracions públiques, el cost subvencionable serà la inversió associada al projecte.»  
  
  
Sis. Afegir una nova lletra d) a l'apartat 1, de l'article 6. Quantia de les ajudes, en els termes següents:  
«d) En les actuacions d'instal·lació d'infraestructures de recàrrega per a vehicles elèctrics, la quantia de l'ajuda no haurà d'excedir del 80 % del cost subvencionable del projecte. En tot cas es tindran en compte els límits establits en el règim de minimis, la qual cosa suposa que l'import total de les ajudes de minimis concedides a una única empresa - segons la definició establida en l'apartat 2 de l'article 2 del Reglament (UE) núm. 1407/2013, de 18 de desembre- no excedirà de 200.000 euros durant qualsevol període de tres exercicis fiscals. Per a les empreses que realitzen per compte d'altri operacions de transport de mercaderies per carretera, s'estarà als límits i condicions de l'article 3, apartats 2 i 3 d'aquesta disposició.»  
  
Set. Modificar la lletra e) de l'apartat 5 de l'article 7. Sol·licituds, que quedarà redactada com segueix:  
«e) Declaració responsable d'altres ajudes rebudes per a les mateixes despeses subvencionables sotmeses a un reglament d'exempció (incloses les subjectes al règim de minimis) o a una decisió adoptada per la Comissió. En les actuacions d'instal·lació d'infraestructures de recàrrega per a vehicles elèctrics, l'entitat sol·licitant haurà de presentar a més declaració responsable referent a totes les altres ajudes de minimis rebudes d'aquesta o una altra administració (independentment dels costos subvencionables) durant els dos exercicis fiscals anteriors i durant l'exercici fiscal en curs, que estiguen subjectes al Reglament (UE) núm. 1407/2013, de 18 de desembre.»  
  
Huit. Afegir un nou apartat 1.4. a l'article 9. Criteris d'atorgament de les ajudes, en els termes següents:  
«1.4. Ajudes per a instal·lació d'infraestructures de recàrrega per a vehicles elèctrics:  
a) Reducció d'emissions i tipus de projecte (màxim 55 punts): es valoraran la reducció d'emissions de CO2, les característiques i tipologia de l'estació de recàrrega i l'ús d'estacions de recàrrega que siguen més sostenibles.  
b) Tipologia i potencial de persones usuàries de l'estació de recàrrega (màxim 45 punts): es valoraran el potencial de persones usuàries de l'estació de recàrrega, el tipus d'accés a aquesta i l'adequació del projecte als objectius del Pla d'impuls del vehicle elèctric i desplegament de la infraestructura de recàrrega a la Comunitat Valenciana 2030.»  
  
  
Nou. Es modifica la lletra g) de l'article 12. Obligacions de les entitats beneficiàries, en els termes:  
«g) Comunicar a l'IVACE l'obtenció d'altres subvencions, ajudes, ingressos o recursos que financen les activitats subvencionades i s'hagueren obtingut o sol·licitat per als mateixos costos subvencionables. Així mateix, i a l'efecte de computar el límit màxim d'ajuda de minimis en el cas d'actuacions d'infraestructura de recàrrega per a vehicles elèctrics, hauran també de comunicar altres ajudes concedides en l'exercici fiscal en curs i en els dos exercicis fiscals anteriors, i independentment de si aquestes són per als mateixos costos subvencionables recolzats per l'IVACE, com per a qualsevol altre, que estiguen subjectes al Reglament (UE) núm. 1407/2013 de la Comissió, de 18 de desembre de 2013, o a altres reglaments de minimis. »  
  
Deu. Es modifica la lletra i) de l'article 12. Obligacions de les entitats beneficiàries, en els termes següents:  
«i) Si escau, complir amb les obligacions que es deriven del Reglament (UE) núm. 651/2014, per al cas de les ajudes acollides a aquest, i amb les obligacions que es deriven del Reglament (UE) núm. 1407/2013, de 18 de desembre, per a les ajudes de minimis.».  
  
Onze. S'afig un nou paràgraf a l'apartat 2 de l'article 14. Acumulació d'ajudes, en els termes següents:  
«2. [...]  
Les ajudes de minimis previstes en aquesta ordre, en concret les ajudes per a actuacions d'instal·lació d'infraestructures de recàrrega per a vehicles elèctrics, podran acumular-se amb:  
- Altres ajudes de minimis fins al límit màxim establit en l'article 3, apartat 2 del Reglament (UE) núm. 1407/2013, de la Comissió, de 18 de desembre de 2013.  
- Altres ajudes estatals en relació amb les mateixes despeses subvencionables o amb ajudes estatals per a la mateixa mesura de finançament risc, sempre que aquesta acumulació no excedisca de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptada per la Comissió.»


Còpia Permalink ELI